दाल के उत्पादन और कीमतों में होने वाले उतार-चढ़ाव से किसानों और उपभोक्ताओं को बचाने के लिए सतत नीतियों की आवश्यकता है.दाल की कीमतों में हालिया गिरावट अधिक आपूर्ति की वजह से आई है. यह लगातार दूसरा साल है जब दाल की कीमतों में कमी हुई और किसानों को लाभ नहीं हुआ है. 2014-15 में स्थिति अलग थी. उस वक्त उत्पादन कम हुआ था और कीमतें बढ़ गई थीं. इससे दाल की खपत पर नकारात्मक असर पड़ा था. उसके बाद से दालों का रकबा बढ़ा और 2018 में कीमतों में भारी कमी दिख रही है. दालों के उत्पादन और कीमतों में होने वाले उतार-चढ़ाव से निपटने के लिए नीतियां बनाने में सरकार नाकाम रही है.